paragraph_text: Obojeni se međusobno razlikuju prema svome porijeklu. U području Capea nastanjeni su Kapski Malajci, Kapski Obojeni, i hotentotsko pleme Griqua. Skupine Kapskih Malajaca imaju danas u sebi malajske, indijske, kineske i malgaške krvi. Ovaj narod danas uglavnom živi u Cape Townu. Griqua su naseljeni na sjeveru Capea i imaju jaku primjesu bjelačke krvi, što je posljedica miješanja zadnjih 200 godina.